नई दिल्ली. कमजोर वैश्विक रुख के बीच स्थानीय आभूषण कारोबारियों की सुस्त मांग से शुक्रवार को दिल्ली सर्राफा बाजार में सोना 150 रुपए फिसलकर 32,630 रुपए प्रति दस ग्राम पर आ गया. हालांकि, सिक्का निर्माताओं का उठाव बढ़ने से चांदी 310 रुपये सुधर कर 39,500 रुपये प्रति किलोग्राम पर पहुंच गई है. सर्राफा कारोबारियों ने कहा कि वैश्विक स्तर पर कीमती धातु में कमजोर रुख से धारणा प्रभावित हुई. इसके अलावा 'धनतेरस' से पहले स्थानीय आभूषण कारोबारियों के खरीद कम करने से भी सोने पर दबाव रहा.